钦定古今图书集成/理学汇编/学行典/第242卷 > 柴广
## 钦定古今图书集成/理学汇编/学行典/第242卷 > 柴广

按《开封府志》：“柴广，字文博，祥符人。诚实不苟，与朋友
约，虽风雨必践。遇文庙丁祭，易服斋戒以往。景泰闲，
贡入太学。始仕四川酆都令，廉介有守。县无城池，广
曰：‘城池所以卫民也’。申请上司，未几工竣。时土民赵
铎啸聚倡乱，势甚炽，广率邑中壮勇之士，以身先之，
遂擒首恶，地方底宁。擢知汉州，修学校，建舆梁，均赋”
役，政绩著闻。致仕归，筑室陈桥北，日诵《内典》。“施药济
人，埋枯骨，饲幽鸟。”凡乡人婚丧不能举者，率乡之仗
义共为助之。鳏居五十馀年，室无婢妾。弘治初，巡抚
海虞徐恪奏请旌表，以励薄俗。寿九十七卒。